
E L Ő T E R J E S Z T É S


Lakitelek Önkormányzat Képviselő-testületének


2016. május 26-i rendes ülésére

Tárgy: A Tisza menti Köznevelési és Gyermekjóléti Társulás társulási megállapodásának módosítása, a Szivárvány Óvoda és Bölcsőde Szervezeti és Működési Szabályzatának valamint Szakmai Programjának módosítása 
Tisztelt Képviselő-testület!

Tisza menti Köznevelési és Gyermekjóléti Társulás (6065 Lakitelek Széchenyi krt. 48) fenntartásában működő Szivárvány Közös Igazgatású Óvoda és Bölcsőde, Egységes Óvoda- Bölcsőde és Óvodai Intézmény 6065 Lakitelek Kiss J. utca 1/a szám alatti szolgáltató keretén belül a Lakitelek Petőfi S. u. 2 szám alatti telephelyen működő bölcsődei egység tekintetében, adatmódosítás ügyében benyújtott kérelemhez kapcsolódóan a Bács-Kiskun Megyei Kormányhivatal hiánypótlást rendelt el, melynek értelmében módosítani kell a Tisza menti Köznevelési és Gyermekjóléti Társulás társulási megállapodásának módosítása

a Szivárvány Óvoda és Bölcsőde Szakmai Programját, valamint a Szervezeti és Működési Szabályzatát. 

Az előterjesztés mellékletében lévő mindhárom módosított dokumentum tartalmazza az Ellátási szerződésben szereplő Tiszaalpár és Szentkirály településen lakóhellyel rendelkező gyermekek bölcsődei ellátását, az alábbi tartalommal.
„A bölcsőde ellátási területe, működési köre: 
Társulási Megállapodás szerint: 
Lakitelek, Tiszaug és Nyárlőrinc Önkormányzatok közigazgatási területe.
Ellátási Szerződés szerint: 

Tiszaalpár és Szentkirály Önkormányzatok közigazgatási területe.”

Sütő Lászlóné intézményvezető tájékoztatott, hogy a Szakmai Programot és a Szervezeti és Működési Szabályzatot a nevelőtestület megtárgyalta és elfogadta.

A fentiekben foglaltak figyelembe vételével önálló határozatban kell elfogadni:
· Tisza menti Köznevelési és Gyermekjóléti Társulás társulási megállapodásának módosítása
· Szivárvány Óvoda és Bölcsőde Szervezeti és Működési Szabályzatának módosítása

· Szivárvány Óvoda és Bölcsőde Szakmai Programjának módosítása,
A fentiek figyelembevételével az alábbi határozat-tervezeteket terjesztem a Tisztelt Képviselő-testület elé.

Lakitelek, 2016. május 23.


Zobokiné Kiss Anita sk.

polgármester
HATÁROZAT-TERVEZET

Lakitelek Önkormányzat Képviselő-testületének

……./2016. (V.26.) számú határozata
A Tisza menti Köznevelési és Gyermekjóléti Társulás társulási megállapodásának módosítása
Lakitelek Önkormányzat Képviselő-testülete az előterjesztését megtárgyalta és az alábbi határozatot hozta:

A Képviselő-testület a Tisza menti Köznevelési és Gyermekjóléti Társulás társulási megállapodásának módosítását, valamint annak egységes szerkezetét a melléklet szerint elfogadja.
Felelős:
Zobokiné Kiss Anita polgármester

Határidő:
értelemszerű
Értesül:
- Irattár
melléklet

Társulási Megállapodás

(módosítása)

1. A Társulási Megállapodás I. fejezet 5. pontja helyébe az alábbi rendelkezés lép:

5. A társulás működési/illetékességi területe:

A 3. pontban megnevezett társult települési önkormányzatok (továbbiakban: tagok) közigazgatási területe, valamint a bölcsődei ellátásra kötött szerződés alapján:

· Tiszaalpár Nagyközségi Önkormányzat, 6066 Tiszaalpár, Árpád tér 1. 

· Szentkirály Községi Önkormányzat, 6031 Szentkirály, Kossuth Lajos u. 13.

közigazgatási területe.
 A társulási megállapodás többi pontjai változatlan tartalommal maradnak.

Z á r a d é k :

Jelen társulási megállapodás az érintett önkormányzatok képviselő-testületeinek jóváhagyó döntését követően a törzskönyvi bejegyzés napján lép hatályba.

Települési Önkormányzat Képviselő-testülete:                      Jóváhagyó határozat száma:

LAKITELEK Önkormányzata 

6065 Széchenyi krt. 48.





….../2016. (……)
NYÁRLŐRINC Község Önkormányzata






6032 Dózsa György u. 34.





……/2016. (……)

TISZAUG Község Önkormányzata

6064 Rákóczi út 51.






……/2016. (……)

Lakitelek, 2016. „……….”
Települési Önkormányzat Képviselő-testülete nevében:                              Polgármester 

LAKITELEK Nagyközség Önkormányzata 

6065 Széchenyi krt. 48.






Zobokiné Kiss Anita

NYÁRLŐRINC Község Önkormányzata 








6032 Dózsa György u. 34.






Pénzváltó István

TISZAUG Község Önkormányzata

6064 Rákóczi út 51.







Káré Gábor
Társulási Megállapodás

(módosításokkal egységes szerkezetbe foglalva):

Magyarország Alaptörvényének 32. cikk k., pontja alapján (szabad társulás elve), a Helyi Önkormányzatok Európai Chartájáról szóló 1997. évi XV. tv. 10. cikkében foglaltak szerint (helyi önkormányzatok egyesülési joga) valamint Magyarország helyi önkormányzatairól szóló 2011. évi CLXXXIX. törvény (Mötv.)  IV. fejezetének rendelkezéseire (87. §. – 95. §.) figyelemmel, egymás egyenjogúságának és a szubszidiaritás elvének tiszteletben tartásával, közös érdekeik és a kölcsönös előnyök mentén - a Mötv. 13. §. (1) bekezdésének 6. (óvodai nevelés) és 8. (szociális, gyermekjóléti szolgáltatások és ellátások) pontjában előírt közfeladatok körében ellátandó helyi önkormányzati feladatok ellátásáról társulás útján gondoskodnak, a jelen társulási megállapodásban foglaltak szerint:

I. fejezet

Általános rendelkezések

1. A társulás neve: Tisza menti Köznevelési és Gyermekjóléti Társulás (korábbi neve: Tisza menti Közoktatási Intézményfenntartó Társulás)

2. A társulás székhelye: 6065 Lakitelek, Széchenyi krt. 48.

3. A társulás tagjainak neve és székhelye: 

LAKITELEK Önkormányzata, 6065 Széchenyi krt. 48.

-A társulásban képviseli: Lakitelek Önkormányzata polgármestere

NYÁRLŐRINC Község Önkormányzata, 6032 Dózsa György u. 34.

-A társulásban képviseli: Nyárlőrinc Község Önkormányzata polgármestere

TISZAUG Község Önkormányzata, 6064 Rákóczi út 51.

-A társulásban képviseli: Tiszaug Község Önkormányzata polgármestere

A lakosságszámról az 1. számú melléklet rendelkezik. 

4. A társulás döntéshozó szerve:

A 3. pontban megnevezett települési önkormányzatokat képviselő polgármesterekből álló Társulási Tanács. 

5. A társulás működési/illetékességi területe:

A 3. pontban megnevezett társult települési önkormányzatok (továbbiakban: tagok) közigazgatási területe, valamint a bölcsődei ellátásra kötött szerződés alapján:

· Tiszaalpár Nagyközségi Önkormányzat, 6066 Tiszaalpár, Árpád tér 1. 

· Szentkirály Községi Önkormányzat, 6031 Szentkirály, Kossuth Lajos u. 13.

közigazgatási területe.

6. A társulás jogállása: 
A társulás jogi személyiséggel rendelkezik. A jogi személy jogképes. Ha jogszabály eltérően nem rendelkezik, jogképessége kiterjed mindazokra a jogokra és kötelezettségekre, amelyek jellegüknél fogva nem csupán az emberhez fűződhetnek, azaz vagyona lehet, szerződést köthet.

II. fejezet

A társulás célja

Annak elérése, hogy a tagok Magyarország helyi önkormányzatairól szóló 2011. évi CLXXXIX. törvény (Mötv.) 13. §. (1) bekezdésében meghatározott közfeladatok körében ellátandó helyi önkormányzati feladatok, azon belül a 6. (óvodai nevelés) és 8. (szociális, gyermekjóléti szolgáltatások és ellátások) pontjában előírt helyi önkormányzati feladataikat - a nemzeti köznevelésről szóló 2011. évi CXC. törvény (Nkt.) 2. §. (3) bekezdésben és 4. §.1./a pontjában meghatározott köznevelési alapfeladatot – figyelemmel a 74. §. (2) bek-ben foglaltakra - valamint a gyermekek védelméről és a gyámügyi igazgatásról szóló 1997. évi XXXI. törvény (Gyvt) 14. §. (2) bek. b., pontjában, a 42. §.-ában meghatározott gyermekjóléti alapellátást - közösen, társulási keretek között, magasabb színvonalon lássák el.

III. fejezet

A Társulás feladatköre, feladatellátásának módja

1. A Társulás feladatköre:

A 3. pontban megnevezett tagok a Mötv. 13. §. (1) bekezdésében meghatározott közfeladatok körében ellátandó helyi önkormányzati feladatok, azon belül a 6. (óvodai nevelés) és 8. (szociális, gyermekjóléti szolgáltatások és ellátások) pontjában előírt helyi önkormányzati feladataikat valamint az Nkt. 46.§ (3) b. pontja alapján az intézményi közétkeztetést közösen látják el, a közös feladatellátásra köznevelési és gyermekjóléti intézményt tartanak fenn.

2. A feladatellátás módja:
A 3. pontban megnevezett tagok kötelező köznevelési közfeladataikat (óvodai nevelés) valamint gyermekjóléti alapellátásaikat (bölcsődei nevelés) a társulásban való részvétellel, társulás keretében teljesítik. 

3. A társulás által fenntartott intézmény és tagintézményeinek megnevezése:

1.)Szivárvány Közös Igazgatású Óvoda és Bölcsőde, Egységes Óvoda–Bölcsőde és     Óvoda Intézmény, rövidített neve: Szivárvány Óvoda és Bölcsőde (korábbi neve: Eötvös Loránd Napközi Otthonos Óvoda, Óvoda – Bölcsőde Intézmény )

6065 Lakitelek, Kiss János utca 1/a. (mint székhelyintézmény) Ellátandó feladata: óvodai nevelés 3-6 éves korig

  

        telephelyei: 

1./ 6065 Lakitelek, Széchenyi körút 102. Ellátandó feladata: óvodai nevelés 3- 6   éves korig

2./ 6065 Lakitelek, Petőfi Sándor utca 2. Ellátandó feladata: bölcsődei nevelés 3 éves korig

            2.) Szivárvány Óvoda és Bölcsőde Nyárlőrinci Tagintézménye:

6032 Nyárlőrinc, Dózsa György utca 11. Ellátandó feladata: óvodai nevelés 3-6 éves korig

3.) Szivárvány Óvoda és Bölcsőde Tiszaugi Tagintézménye:

6064 Tiszaug, Móra Ferenc utca 2. Ellátandó feladata: óvodai nevelés 3-6 éves korig valamint bölcsődei nevelés: 3 év alatt

4.  Alapító jogok gyakorlása:

A 3. pontban meghatározott a társulás által fenntartott intézmény vonatkozásában az alapítói jogokat (azaz az államháztartásról szóló 2011. évi CXCV. tv.- továbbiakban: Áht. - 9. §. a) és b), pontjában rögzített jogokat: „a költségvetési szerv alapítása, átalakítása és megszüntetése, ideértve az alapító okirat és annak módosítása, valamint a megszüntető okirat kiadására vonatkozó hatáskör gyakorlását és a költségvetési szerv szervezeti és működési szabályzatának jóváhagyása”) valamint az egyéb irányítói jogokat a Társulási Tanács gyakorolja a társulási megállapodás IV. fejezetében rögzítettek szerint.

IV. fejezet

A Társulás szervezete és működése

1. A Társulás döntéshozó szerve a Társulási Tanács (továbbiakban: Tanács). Döntéseit ülésén, határozattal hozza.

2. A Tanácsban a tagok delegáltjai a társult települési önkormányzatok polgármesterei. Megbízatásuk a polgármesteri megbízatásuk megszűnéséig tart.

3. A Tanácsban a polgármesterek egyenlő szavazati joggal rendelkeznek. Szavazni személyesen lehet. Minden tagnak 1 szavazata van. A Tanács határozathozatalához a tagok egyhangú, igen szavazata szükséges. A Tanács akkor határozatképes, ha mindhárom tag jelen van. 

A Társulási Tanács működésére egyebekben a képviselő-testületre vonatkozó szabályokat kell megfelelően alkalmazni. 

A Tanács ülésére tanácskozási joggal vesznek részt a társult önkormányzatok jegyzői, és meghívást kapnak a tagok helyi önkormányzati képviselői.

4. A Tanács tagjai közül maga választja elnökét, alelnökét és határozza meg ügyrendjét.

A Tanács ülését az elnök, távollétében az alelnök hívja össze és vezeti.

5. Az ülést össze kell hívni:

· szükség szerint, de évente legalább hat  alkalommal;

· a társulás bármely tagjának – napirendet tartalmazó – indítványára;

· az illetékes kormányhivatal kezdeményezésére.

6. A Tanács üléséről jegyzőkönyvet kell készíteni, melyre a képviselő-testület üléséről készített jegyzőkönyvre vonatkozó szabályokat kell alkalmazni azzal, hogy a jegyzőkönyvet az elnök és a Tanács által felhatalmazott személy írja alá. A jegyzőkönyvet tizenöt napon belül meg kell küldeni az illetékes kormányhivatalnak.

7. A Társulás munkaszervezete: A Lakiteleki Polgármesteri Hivatal. 

8. A Társulási Tanács gyakorolja a feladatkörének gyakorlásához szükséges alábbi hatásköröket:

a) a költségvetési szerv vezetője (intézményvezető) tekintetében a kinevezéséhez és felmentéséhez, vagy a vezetői megbízás adásához, visszavonásához kapcsolódó munkáltatói jogokat (míg az egyéb munkáltatói jogokat a tanács elnöke gyakorolja  (fegyelmi és kártérítési felelősségre vonás)), 

b) a bevételi és kiadási előirányzatokkal való gazdálkodás rendszeres figyelemmel kísérése, a végrehajtás, illetve a költségvetési szerv által ellátandó közfeladatok meg nem valósításának veszélye esetén a jogszabályban meghatározott szükséges intézkedések megtétele (költségvetés, zárszámadás elfogadása), 

c) az ellátandó közfeladatok ellátására vonatkozó, és az erőforrásokkal való szabályszerű és hatékony gazdálkodáshoz szükséges követelmények érvényesítése, számonkérése, ellenőrzése, 

d) jogszabályban meghatározott esetekben a költségvetési szerv döntéseinek előzetes vagy utólagos jóváhagyása, 

e) egyedi utasítás kiadása feladat elvégzésére vagy mulasztás pótlására,  

f) a költségvetési szerv kezelésében lévő közérdekű adatok és közérdekből nyilvános adatok, valamint az a), és a c)-e) pont szerinti irányítási jogkörök gyakorlásához szükséges, törvényben meghatározott személyes adatok kezelése. 

g.) az intézmény szakmai programjának jóváhagyása,

h.) amennyiben jogszabály engedi, úgy meghatározza az adott nevelési évben indítható óvodai, bölcsődei csoportlétszámtól való eltérést, 

i.) meghatározza az óvodai, bölcsődei beiratkozás időpontját,

j.) amit az Nkt. és a Gyvt. a fenntartó vagy irányító szerv hatáskörébe utal.

A b.), c.), g.), h.) alpontjaiban meghatározott döntésekhez ki kell kérni az érintett tagok véleményét, figyelemmel azonban a III./4. pontjában foglalt rendelkezésre.

V. fejezet

Munkáltatói jogok

1. Az intézményvezető felett a munkáltatói jogokat a Tanács, az egyéb munkáltatói jogokat a Társulási Tanács Elnöke gyakorolja. 

2. Az intézményegység, tagintézmény vezető felett a munkáltatói és az egyéb munkáltatói jogokat az intézményvezető gyakorolja. 

A tagintézmények vezetőinek kinevezése, felmentése, a tagintézmény székhelye szerinti önkormányzat képviselő-testülete javaslatának figyelembevételével történik. Az érintett képviselő-testület a javaslathoz a helyben kialakított véleményezési eljárást lefolytatja.

3. A székhelyintézményben és a tagintézményeiben foglalkoztatott alkalmazottak felett a kinevezési és az egyéb munkáltatói jogot az intézményvezető gyakorolja.

A tagintézmények esetében a tagintézmény vezető javaslatát ki kell kérni.

4. A Tanács gondoskodik az intézményvezető pályázat útján történő kiválasztásáról, kinevezéséről és 5 év időtartamra megbízást ad az intézményvezetői feladatok ellátására.

VI. fejezet

A Társulás vagyoni viszonyai

1. A tagok biztosítják a társulás által fenntartott intézmény működéséhez szükséges anyagi, tárgyi, technikai és személyi feltételeket.

2. A tagok a 2. és 3. sz. mellékletben felsorolt ingó és ingatlan vagyont nem adják át a Társulásnak, az saját tulajdonuk marad úgy, hogy azt a III/1. pontban részletezett feladatellátás érdekében közös fenntartásba adják.

3. A székhely intézmény feladatellátását szolgáló ingatlan és ingó vagyon Lakitelek Önkormányzatának tulajdonát képezi. 

4. Az egyes tagintézmények használatában lévő ingatlan és ingó vagyon az egyes társult települési önkormányzatok tulajdonát képezi. 

5. A vagyon fekvése szerinti önkormányzatnak a vagyonra vonatkozóan érvényes biztosítással kell rendelkeznie. Az intézmények működéséhez szükséges ingatlanok a Szivárvány Közös Igazgatású Óvoda és Bölcsőde, Egységes Óvoda–Bölcsőde és Óvoda Intézmény térítésmentes használatába kerülnek. Az intézmény feladatellátásához átadott ingatlanok felsorolása az Alapító Okirat tartalmi elemét, valamint jelen megállapodás 2. számú mellékletét képezik.

6. Az intézmények használatában lévő ingó vagyontárgyak átadása-átvételére 2007. július 31-i fordulónappal készített mérleg és az azt alátámasztó analitikus nyilvántartás adatai alapján elkészített leltárral történt, azonban az azóta eltelt időre tekintettel a 2013. június 30. napján érvényes és hatályos analitikus nyilvántartás adatai alapján elkészített leltár felvételére kerül sor. A 2007. július 31. napján és a 2013. június 30. napján felvett jegyzőkönyvek jelen megállapodás 3. számú mellékletét képezik.

7. A társulás tagjai, a térítésmentes használatba adott ingatlanok értéknövekedésével kapcsolatban előzetesen, külön megállapodásban rögzítik a tulajdonosi hozzájárulást, valamint a tulajdonjog rendezésére, a fejlesztés értékének megtérítésére vonatkozó rendelkezéseket.

8. A térítésmentes használatba átadott vagyon külső forrásokból (pályázat) keletkezett vagyonnövekménye, vagyonszaporulata a tagok közös tulajdonát képezi, pályázati önrészük arányában. Önrész nélküli pályázat esetében az ingatlanoknak a pályázat megvalósításának kezdő időpontjában fennálló értéke alapján kell a vagyongyarapodást nevesíteni.

9. Az ingatlan fekvése szerinti önkormányzat által végzett beruházások következtében előállt vagyonnövekmény a beruházó önkormányzat tulajdonát képezi. 

10. A Társulás a térítésmentes használatába adott ingatlanokat a Ptk. használati jogra vonatkozó előírásai szerint mindaddig használhatja, amíg azok a társulási megállapodásban meghatározott feladatot szolgálják.

11. A Kecskemét és Térsége Kistérségi Társulás mikrotérségi szintű feladatellátás megszűnésével a társult települési önkormányzatok a nevelési-oktatási feladatukról önállóan gondoskodnak, így a tagintézmény használatában lévő, könyvviteli nyilvántartásban szereplő eszközök a társult települési önkormányzatok tulajdonába visszakerülnek.

12. A tagintézmény feladatellátásához térítésmentes használatba átadott ingatlanok rendeltetésszerű használatához szükséges rekonstrukciós, felújítási feladatokat a társult képviselő-testületek a költségvetési koncepció készítésének időszakában áttekintik és egyeztetik.

A rekonstrukciós, felújítási feladatok elvégzéséhez a külső erőforrások bevonására a társult települési önkormányzatok képviselő-testületei kölcsönösen törekednek.

VII. fejezet

Költségek viselése és megosztása

1. A társulás tagjai biztosítják a társulás által fenntartott intézmény működtetéséhez szükséges költségeket, illetve a társulás fenntartásával kapcsolatos költségeket, melyet a társult önkormányzatok éves költségvetési rendeletükben határoznak meg.

2. A székhely és tagintézmények működéséhez, fenntartásához, helyi sajátos igényeik érvényesítéséhez a pénzügyi hozzájárulást a tagok az éves költségvetési rendeletükben elkülönített előirányzatként szerepeltetik. 

Ezen felül külön feltüntetik a Társulás döntéseinek előkészítéséhez és végrehajtásához, a gazdálkodással összefüggő és adminisztrációs feladatok ellátásához szükséges fedezetet.

3. Az intézmény fenntartásával kapcsolatos költségek viselése:

A székhely intézmény és a tagintézmények közös fenntartásával és működésével kapcsolatos pénzügyi fedezetet a Magyar Köztársaság Költségvetéséről szóló törvényben a helyi önkormányzatok számára biztosított hozzájárulások, támogatások képezik.

Ezek elsődlegesen

· az éves költségvetési törvényben meghatározott óvodai, gyermekjóléti alapellátások jogcímen járó költségvetési hozzájárulás (helyi önkormányzatok normatív hozzájárulásai),

· köznevelési és gyermekjóléti célú normatív hozzájárulásokkal összefüggő kiegészítő támogatások, hozzájárulások,

· központosított előirányzatok,

· kötött felhasználású támogatások,

· pályázati támogatások. 

4. Az intézmény/tagintézmény gyermeklétszáma és a rá vonatkozó különféle jogcímek alapján befolyt állami bevételeket (normatív támogatások, egyéb külső források) a munkaszervezet havonta bontja le és könyveli az intézmény/tagintézmény bevételeként.

5. A Társulás intézményeinek külső forrásokból nem fedezett, illetve a helyi települési sajátosságok érvényesítését szolgáló működési kiadását, többletköltségét a társult települési önkormányzatok átadott pénzeszközként, pénzügyi hozzájárulás címén biztosítják. A feladatellátás központi költségvetésből nem fedezett összegét a gyermeklétszámok arányában, mértékét a gyermeklétszám megoszlási arányának %-ával kiszámolt, átadott pénzeszköz formájában biztosítják.

6. A társulás, illetve a társulási tanács működtetésével összefüggő költségek viselése:

· A Társulás működtetésével, adminisztrációs előkészítő és döntésvégrehajtó munkájával, illetve a fenntartott intézmény gazdálkodásával kapcsolatos többletköltségek fedezetét (a feladatot ellátó munkatárs vagy munkatársak illetménye és járulékai valamint dologi kiadások) a tagok az októberi statisztikában szereplő gyermeklétszám arányában biztosítják. A mértékét a gyermeklétszám megoszlási arányának %-ával kiszámolt, átadott pénzeszköz formájában biztosítják. 

· a feladatellátással és a társulás működtetésével kapcsolatos pénzügyi hozzájárulás mértékét a tagok a Tanács útján a költségvetési tervezés időszakában egyeztetik.

· A pénzügyi hozzájárulás mértékét, összegét a tagok költségvetési évenként állapítják meg, vizsgálják felül, és indokolt esetben módosítják.

· Az intézmény, a társulás, a tagintézmények költségvetési tervezetét (költségvetési határozatot) a zárszámadását (költségvetési beszámolót) a Tanács előzetesen egyezteti a tagönkormányzatok pénzügyi munkatársaival. 

· A pénzügyi hozzájárulást a tagok havonként, a tárgyhónapot megelőző hónap 28. napjáig átutalással teljesítik az intézmény számlájára.

7. A Társulás munkaszervezete a költségvetési támogatás, és a társuló önkormányzatok pénzügyi hozzájárulásának felhasználásáról minden költségvetési év végével elszámol, az év végi beszámolót a tárgyévet követő évben legkésőbb a zárszámadás határnapjáig elkészíti és a tanács elnöke a Tanács elé terjeszti.

Évente 1 alkalommal április 30. napjáig a Társulás beszámol a társulás tagjainak a társulás működéséről, a társulási tanács tagja pedig a képviselő-testületnek a társulási tanácsban kifejtett tevékenységéről.

8. A késedelmes fizetésből, illetve a nem megfelelő adatszolgáltatásából eredő költségeket, a tagintézmény szerinti önkormányzat viseli.

9. A társulás tagjai által vállalt pénzügyi hozzájárulás nem teljesítése esetén irányadó eljárás:

· írásban, két alkalommal, a kézhezvételtől számított 15. napos határidő tűzésével felszólítja fizetésre a társulás munkaszervezete a társulás tagját,

· az írásbeli felszólítás ellenére sem teljesített pénzügyi hozzájárulás esetén a társulás beszedési megbízást nyújt be a pénzforgalmi szolgáltatóhoz a társulás tagjai részéről a pénzforgalmi szolgáltatójuknak adott, a beszedési megbízás teljesítésére vonatkozó hozzájárulás, felhatalmazó nyilatkozat birtokában. 

VIII. fejezet

A Társulás szakmai és pénzügyi ellenőrzése

1. A Társulás, illetve az általa fenntartott intézmény átfogó, teljes belső ellenőrzését a Tárulási Tanács megbízásából kirendelt belső ellenőr végzi. 

2. A Társulási Tanács munkájának- külön figyelemmel a IV./8. pontjában foglaltakra- ellenőrzésre, gazdaságossági és célszerűségi szempontból történő vizsgálatára a feladatellátás költségterve, a pénzügyi hozzájárulás befizetése, az előirányzat felhasználása és az elszámolás ellenőrzésére a Társulás Tanács létrehoz 3 tagú pénzügyi bizottságot a tag önkormányzatok pénzügyi ügyekkel foglalkozó bizottságainak elnökeiből, annak érdekében, hogy évenként, minden év április 30. napjáig jelentést készítsék el, és annak eredményéről a Társulási Tanácsot tájékoztassák.

3. A tagok az intézményvezetőtől, a tagintézmény vezetőjétől a feladatellátásról közvetlenül is tájékoztatást kérhetnek.

4. A Tanács tagjai képviselő-testületeiknek beszámolnak a Tanácsban végzett tevékenységükről.

IX. fejezet

A Társulás tagsági viszonyai

1. Belépés, csatlakozás:

a.) A Társulásban részt vevő tagok képviselő-testületei mindegyikének minősített többséggel hozott döntése szükséges a Társuláshoz történő csatlakozáshoz.

b.) A Társuláshoz csatlakozni kívánó települési önkormányzat képviselő-testületének minősített többséggel hozott, társulási nyilatkozatot tartalmazó határozatát a tagok képviselő-testületeinek megküldi.

c.) A b.) pontban hivatkozott határozatban ki kell mondani a társulni kívánó települési önkormányzat képviselő-testületének, hogy

- a jelen megállapodásban foglaltakat magára nézve kötelezőnek fogadja el

- vállalja a rá háruló költségek/pénzügyi hozzájárulás viselését, teljesítését.

d.) A csatlakozásról szóló döntést legalább hat hónappal korábban kell közölni a társulást alkotó települési önkormányzatok képviselő-testületeivel.

2. Módosítás: 
A Társulásban részt vevő tagok képviselő-testületei mindegyikének minősített többséggel hozott döntése szükséges a társulási megállapodás módosításához. A módosítási javaslatokat beérkezésüktől számított 2 hónapon belül a tag önkormányzatok képviselő-testületei elé szükséges terjeszteni, az eljárás megindítása, a módosítás megvitatása, eldöntése érdekében.  

3. Kiválás, felmondás:

a) A társulási megállapodást a társulás tagja - figyelemmel a Knt. 84. §. (3) bek.-ben foglaltakra - a tárgyév július 1. napjával mondhatja fel.  

b) A felmondásról szóló minősített többséggel hozott képviselő-testületi határozati döntést a tag legalább hat hónappal korábban köteles meghozni, és a társulás tagjaival közölni.

4. Kizárás:

A Társulási Tanács egyhangú döntésével hozott határozatával - figyelemmel a Knt. 84. §. (3) bek.-ben foglaltakra - a naptári év július 1. napjával fontos okból kizárhatja azt a tagot, amely a társulási megállapodásban foglalt kötelezettségének ismételt írásos felhívásra sem tesz eleget a megadott határidőre. 

Fontos oknak minősül:

· a tag a pénzügyi hozzájárulást nem vagy nem határidőben – legalább kétszer nem fizeti be, nem utalja át,

· a társulás működéséhez szükséges előzetes egyeztetési, valamint döntési kötelezettségének nem tesz eleget – különös tekintettel a Tanács munkájában való részvételre.

5. Megszűnés:

A társulás megszűnik:

a./ ha a megállapodásban meghatározott időtartam eltelt, vagy törvényben szabályozott megszűnési feltétel megvalósult; 

b./ ha a társulás tagjai a Mötv. 88. § (2) bekezdés szerinti minősített többséggel azt elhatározzák; 

c./a törvény erejénél fogva; 
d./ a bíróság jogerős döntése alapján;

6. A társulás tagjai a kiváláskor, kizáráskor valamint a társulás megszűnésekor kötelesek egymással elszámolni. 

- A társulás megszűnése, a társulásból történő kiválás, kizárás esetén - eltérő megállapodás hiányában - a társulás vagyonát a társulás azon tagjának kell visszaadni, amelyik azt a társulás rendelkezésére bocsátotta. Egyebekben a közös tulajdonra vonatkozó rendelkezéseket kell alkalmazni. 

- A társulásból történő kiválás esetén a vagyontárgy társulási tag részére történő kiadását a társulási megállapodásban meghatározott időtartamra, de legfeljebb öt évre el lehet halasztani, ha annak természetben történő kiadása veszélyeztetné a társulás további működését. Ebben az esetben a kivált tagot - a társulással kötött szerződés alapján - használati díj illeti meg. 

7. A társulás tagjai a társulási megállapodás jóváhagyásáról, módosításáról vagy a társulás megszűntetéséről a kezdeményezés megküldésétől számítva legkésőbb 60 napon belül döntenek.

X. fejezet

Vegyes rendelkezések

1. A társulási megállapodás 2007. július 31. napján lépett hatályba és határozatlan időre szól.

2. A társulási megállapodás módosítása az utolsó tag önkormányzat képviselő-testületi döntése meghozatalának napján lép hatályba.

3. A társulás tagjai a jelen megállapodásban nem szabályozott kérdésekben az Mötv., valamint az Nkt. és Gyvt. valamint a hatályos magyar jogszabályok rendelkezéseit tekintik irányadónak.

4. A társulás tagjai egybehangzóan kijelentik, hogy a jelen megállapodásból eredő, illetve a társulás működése során esetlegesen felmerülő vitás kérdéseket tárgyalásos úton, egymás közti egyeztetéssel rendezik.

A bírói út igénybevételével kizárólag akkor élnek, ha az előzetes egyeztetés nem vezetett eredményre, megegyezésre. A helyi önkormányzatok képviselő-testületei között a társulások működése során felmerülő vitás kérdésekben kikötik a Kecskeméti Közigazgatási és Munkaügyi Bíróság illetékességét. 

A társult önkormányzatok képviselő-testületei megállapodnak abban, hogy a vitás kérdésben bármelyik képviselő-testület a kereset benyújtása előtt kikéri az önkormányzati érdekszövetség által felkért tagokból álló egyeztető bizottság állásfoglalását. 

Z á r a d é k :

Jelen társulási megállapodást a törzskönyvi nyilvántartásba történő bejegyzés napjától kell alkalmazni, ezzel egyidejűleg a 2016. május 3. napján kelt társulási megállapodást visszavonom.
Települési Önkormányzat Képviselő-testülete:                      Jóváhagyó határozat száma:

Lakitelek, 2016. „………..”
Települési Önkormányzat Képviselő-testülete nevében:                              Polgármester 

LAKITELEK Nagyközség Önkormányzata 

Zobokiné Kiss Anita
NYÁRLŐRINC Község Önkormányzata 

Pénzváltó István
TISZAUG Község Önkormányzata

Káré Gábor
HATÁROZAT-TERVEZET

Lakitelek Önkormányzat Képviselő-testületének

……/2016. (V.26.) számú határozata
A Szivárvány Óvoda és Bölcsőde Szervezeti és Működési Szabályzatának módosítása és egységes szerkezetbe foglalása
Lakitelek Önkormányzat Képviselő - testülete Zobokiné Kiss Anita polgármester előterjesztését megtárgyalta és az alábbi határozatot hozta:

1. A Lakitelek Önkormányzatának képviselő-testülete hozzájárul, hogy a Szivárvány Óvoda és Bölcsőde Szervezeti és Működési Szabályzatának „A bölcsőde működésének általános szabályai” című fejezete a következő résszel egészüljön ki:

Az intézmény ellátási területe:
Társulási megállapodás alapján: Lakitelek, Tiszaug és Nyárlőrinc Önkormányzatok közigazgatási területe.
Ellátási szerződés alapján: Tiszaalpár és Szentkirály Önkormányzatok közigazgatási területe
2. A Lakitelek Önkormányzatának képviselő-testülete hozzájárul a Szivárvány Óvoda és Bölcsőde Szervezeti és Működési Szabályzatának melléklet szerinti egységes szerkezetbe foglalásához.


Felelős:
Zobokiné Kiss Anita polgármester


Határidő:
értelemszerű

Értesül:
- Szivárvány Óvoda és Bölcsőde



- Irattár

.

HATÁROZAT-TERVEZET
Lakitelek Önkormányzat Képviselő-testületének

……./2016. (V.26.) határozata

Szivárvány Óvoda és Bölcsőde Szakmai Programjának módosítása és egységes szerkezetbe foglalása
1. A Lakitelek Önkormányzatának képviselő-testülete hozzájárul, hogy a Szivárvány Óvoda és Bölcsőde Szakmai Programjának „Az intézmény adatai” című része a következő szöveggel egészüljön ki:

Az intézmény ellátási területe:
Társulási megállapodás alapján: Lakitelek, Tiszaug és Nyárlőrinc Önkormányzatok közigazgatási területe.
Ellátási szerződés alapján: Tiszaalpár és Szentkirály Önkormányzatok közigazgatási területe
2. A Lakitelek Önkormányzatának képviselő-testülete hozzájárul a Szivárvány Óvoda és Bölcsőde Szakmai Programjának melléklet szerinti egységes szerkezetbe foglalásához.



Felelős: Zobokiné Kiss Anita polgármester



Határidő: értelemszerű


Értesül: - Szivárvány Óvoda és Bölcsőde



  - Irattár
Iktatószám: 1657-13/2016.


Előkészítő: dr. Pethő Anada Zsuzsa


Szavazás: egyszerű

